Παπ

= Κέντρο Έρευνας Διαταραχών Ύπνου Νοσοκομείου "Γ. Παπανικολάου" =

Στις 22-2-2012, η ερευνητική ομάδα επισκέφθηκε το κέντρο ύπνου του νοσοκομείου Παπανικολάου στην Εξοχή (Ασβεστοχώρι), που είναι προάστιο της θεσσαλονίκης. Εκεί μας υποδέχθηκε με προθυμία η υπεύθυνη του τμήματος Αν. Καθηγήτρια κ. Τσιάρα, η οποία παρά τον φόρτο της γενικής εφημερίας, μας ενημέρωσε υπομονετικά με κάθε λεπτομέρεια για το κέντρο ύπνου και γενικότερα για το φαινόμενο αυτό. Να σημειώσουμε ότι ο ύπνος είναι ένα φαινόμενο που συνδέεται με το ασυνείδητο και το συνειδητό, καθώς και με λειτουργίες οι οποίες είναι ακόμη αχαρτογράφητες, όσον αφορά τον τρόπο λειτουργίας τους αλλα και τις συνέπειές τους στον άνθρωπο. Η ερευνητική ομάδα παρακολουθεί με ενδιαφέρον από την υπεύθυνη του τμήματος, την περιγραφή της λειτουργίας του ύπνου και των ονείρων στον άνθρωπο αλλά και στα ζώα. Μια διαδικασία που πραγματικά απορεί κανείς με την δραστηριότητα του εγκεφάλου αλλά και του σώματος.



Ο ύπνος είναι ένα φαινόμενο που καταλαμβάνει ένα μεγάλο μέρος της ζωής του ανθρώπου, και η δυνατή γνώση του αλλά και των διαταραχών του είναι πολύ σημαντική γνώση. Τα ερεθίσματα που τον επηρεάζουν είναι ποικίλα τόσο από τις τεχνολογικές όσο και από τις κοινωνικές πηγές.



Στη συνέχεια, έγινε επίσκεψη στο εργαστήριο Καταγραφής, Μελέτης και Ανάλυσης Διαταραχών Ύπνου. Μας υποδέχθηκε η υπεύθυνη του εργαστηρίου κ. Χασιώτου, και μας πληροφόρησε για το πόσο σημαντικός είναι ο υγιής ύπνος για την καλή μας φυσική κατάσταση κατα την διάρκεια της ημέρας. Ο ασθενής κοιμάται όλη την νύχτα στο εργαστηριο και γίνεται πλήρης καταγραφή δεδομένων όπως λειτουργία του εγκεφάλου ( εγκεφαλογράφημα που διαρκεί όλη την νύχτα), λειτουργία του αναπνευστικού, κίνηση βολβών των ματιών, διάρκεια έκδηλου φαινομένου και διάρκεια εγκεφαλικής διέγερσης ( peak period ), ποσοστά οξυγόνωσης του σώματος κλπ. Όλα αυτά καταγράφονται και αναλύονται, έτσι ώστε να εξαχθούν συμπεράσματα για τα αίτια συμπτωμάτων όπως κόπωση, αναπνευστικά προβλήματα κ.α.



Στο σώμα του ασθενούς, συνδέονται τουλάχιστον 15 μεταλλικοί ακροδέκτες υψηλής αγωγιμότητας ( από καθαρό χρυσό ), οι οποίοι στέλνουν ηλεκτρικά σήματα κατα την διάρκεια της νύχτας, από τον εγκέφαλο, το κυκλοφορικό, την αρτηριακή πίεση, την καρδιακή λειτουργία, το αναπνευστικό και διάφορες άλλες μετρήσεις.

Έγινε παρουσίαση μιας ανώνυμης περίπτωσης ασθενούς, με διαταραχές ύπνου ( Case Study ), όπου η ερευνητική ομάδα ενημερώθηκε για την ακολουθία διακυμάνσεων σε διάφορα συστήματα του οργανισμού κατά την διάρκεια του ύπνου. Γίνεται παρατήρηση στη ψυχοκινητική κατάσταση του ασθενούς, όπως επίσης και την R.E.M (Rapid Eye Movement) η οποία είναι η κατάσταση έντονης εγκεφαλικής λειτουργίας η οποία συμβαίνει περίπου 2 φορές κατά την διάρκεια του ύπνου όπου εμφανίζονται τα όνειρα, και η διάρκεια όσο και η ύπαρξή της οποίας, αποτελεί βασικό στοιχείο μελέτης για την ποιότητα και αποτελεσματικότητα του νυχτερινού ύπνου.